**ΠΡΟΣΚΛΗΣΗ ΠΡΟΚΑΤΑΡΚΤΙΚΗΣ ΔΙΑΒΟΥΛΕΥΣΗΣ 05/2025**

**Α’ Φάση-Πρόσκληση Υποβολής Αιτήσεων Συμμετοχής**

Το Ελληνικό Κέντρο Αμυντικής Καινοτομίας Α.Ε.

προσκαλεί

κάθε ενδιαφερόμενο να υποβάλει αίτηση συμμετοχής στην Προκαταρκτική Διαβούλευση για την υλοποίηση του Έργου Έρευνας και Ανάπτυξης με τίτλο:

**«Ανάπτυξη Επίγειου Ολοκληρωμένου Συστήματος Αντιμετώπισης ΜΕΑ (Counter UAS)»**

Η διαδικασία θα διεξαχθεί με τους όρους και προϋποθέσεις που περιγράφονται στα παρακάτω άρθρα.

**Άρθρο 1 : Γενικά Στοιχεία**

* 1. **Στοιχεία Επικοινωνίας Φορέα Διεξάγοντος την Προκαταρκτική Διαβούλευση**

|  |  |
| --- | --- |
| Επωνυμία | Ελληνικό Κέντρο Αμυντικής Καινοτομίας (ΕΛΚΑΚ Α.Ε.) |
| Αριθμός Φορολογικού Μητρώου (Α.Φ.Μ) | 996478334 |
| Ταχυδρομική διεύθυνση | Λ. Μεσογείων 227-231 |
| Πόλη | Χολαργός |
| Ταχυδρομικός Κωδικός | 15561 |
| Χώρα | Ελλάδα |
| Τηλέφωνο | 210-659 8676 |
| Ηλεκτρονικό Ταχυδρομείο (e-mail) | RnD@elkak.gr  |
| Αρμόδιος για πληροφορίες | Σμήναρχος (I) Δημήτριος Παπακώστας |
| Γενική Διεύθυνση στο διαδίκτυο (URL) | [www.elkak.gr](http://www.elkak.gr) |

* 1. **Όροι – Προϋποθέσεις Συμμετοχής**

Η Προκαταρκτική Διαβούλευση, εφεξής «Διαβούλευση» διενεργείται από το Ελληνικό Κέντρο Καινοτομίας (ΕΛΚΑΚ Α.Ε.), με σκοπό την προσέλκυση φυσικών και νομικών προσώπων που δραστηριοποιούνται νόμιμα στην Ελλάδα και έχουν δικαίωμα συμμετοχής σε αυτήν τη Διαβούλευση, εφεξής «Συμμετέχοντες» και προϋποθέτει την αποδοχή των όρων και προϋποθέσεων που περιέχονται στο παρόν, εφεξής «Όροι». **Η υποβολή από τους Συμμετέχοντες της Αίτησης Συμμετοχής στη Διαβούλευση, εφεξής «Αίτηση», συνιστά τη συμφωνία τους με τους όρους που αναγράφονται στην παρούσα πρόσκληση**.

* 1. **Σκοπός**

Κύριος σκοπός της προκαταρκτικής διαβούλευσης είναι η έρευνα της αγοράς, η ανίχνευση των οικείων δυνατοτήτων και το μέγεθος αυτής ως προς το αντικείμενό της. Στο πλαίσιο αυτό, η ΕΛΚΑΚ Α.Ε. καλεί σε διάλογο δυνητικές οντότητες προκειμένου να συγκεντρώσει πληροφορίες καθώς και κατάλληλες καινοτόμες λύσεις που ενδέχεται να υπάρχουν ήδη ή θα μπορούσαν να προκύψουν από την προσαρμογή ή τον συνδυασμό υφιστάμενων λύσεων, μέσω σχηματισμού κατάλληλων συνεργειών.

**1.4 Νομική Βάση της Διαβούλευσης**

Η παρούσα προκαταρκτική διαβούλευση διενεργείται σύμφωνα με τις διατάξεις του άρθρου 12 της με Αριθμ. Φ.900/3429/Σ.495 ΥΑ (ΦΕΚ Β' 39/2025), ιδίως ως προς τη δυνατότητα της Αναθέτουσας Αρχής να διεξάγει προκαταρκτικές διαβουλεύσεις με την αγορά, με σκοπό την επιλογή του είδους της σύμβασης που επιδιώκεται να συναφθεί και της διαδικασίας ανάθεσης που απαιτείται να ακολουθηθεί για την αποτελεσματική υλοποίηση του συγκεκριμένου προγράμματος έρευνας και ανάπτυξης (Ε&Α).

**Άρθρο 2 : Περιγραφή Αντικειμένου Διαβούλευσης**

Η παρούσα διαβούλευση αφορά στην προώθηση της ανάπτυξης ενός επίγειου ολοκληρωμένου συστήματος Αντιμετώπισης ΜΕΑ (Counter-UAS / C-UAS) υψηλής τεχνολογικής ωριμότητας, σχεδιασμένο για την προστασία κρίσιμων υποδομών και στρατιωτικών εγκαταστάσεων, καθώς και οπλικών συστημάτων υψηλής επιχειρησιακής αξίας από την απειλή UAS.

Το σύστημα θα ενσωματώνει τεχνολογίες αιχμής για την έγκαιρη αποκάλυψη , εντοπισμό και παρεμβολή / εξουδετέρωση των UAS, διασφαλίζοντας μέγιστη ευελιξία, ανθεκτικότητα και διαλειτουργικότητα με υφιστάμενα συστήματα Διοίκησης και Ελέγχου των Ενόπλων Δυνάμεων. Η διαβούλευση θέτει το πλαίσιο για την καθοριστική αποσαφήνιση των στόχων, των επιμέρους απαιτήσεων και των δράσεων που θα υποστηρίξουν την επιτυχή υλοποίηση του έργου, λαμβάνοντας υπόψη τις σύγχρονες απειλές και τις επιχειρησιακές απαιτήσεις των Ενόπλων Δυνάμεων.

**2.2 Στόχος του έργου**

Στόχος του έργου είναι η σχεδίαση και ανάπτυξη ενός ευέλικτου και υψηλής απόδοσης επίγειου συστήματος (αποτελούμενo από HW και SW) C-UAS, ικανό να παρέχει αδιάλειπτη προστασία κρίσιμων υποδομών, στρατιωτικών εγκαταστάσεων και οπλικών συστημάτων έναντι πολλαπλών και πολυδιάστατων απειλών UAS. Το σύστημα θα διαθέτει ικανότητα έγκαιρης ανίχνευσης, εντοπισμού θέσης με υψηλή ακρίβεια και ακριβούς αναγνώρισης των εχθρικών UAS με τη χρήση προηγμένων αισθητήρων και εξελιγμένων μοντέλων τεχνητής νοημοσύνης .

Επιπλέον, το σύστημα θα είναι ικανό να εκτελεί ολοκληρωμένα μέτρα παρεμβολής και παραπλάνησης (Electronic Counter-Measures - ECM) σε πολλαπλές συχνότητες επικοινωνιών, εξασφαλίζοντας αποτελεσματικό «αποκλεισμό» των εχθρικών ενεργειών (τηλεμετρία UAS και μετάδοση επιχειρησιακών δεδομένων από το UAS προς το Κέντρο Ελέγχου του), αλλά και την ταυτόχρονη προστασία των φίλιων δικτύων επικοινωνιών και συστημάτων RADAR. Παράλληλα θα ενσωματώνει και τη χρήση καταστροφικών όπλων για εξουδετέρωση των στόχων (π.χ. πυροβόλα συστήματα, Directive Energy Weapons, Laser Guns).

 Η διαλειτουργικότητα του συστήματος με τα υφιστάμενα Κέντρα Διοίκησης και Ελέγχου των ΕΔ και η δυνατότητα ταχείας προσαρμογή του σε διαφορετικά επιχειρησιακά περιβάλλοντα αποτελούν βασικές απαιτήσεις των ΕΔ, με σκοπό την εξασφάλιση της υψηλή επιχειρησιακής ετοιμότητας του συστήματος.

**2.3 Ειδικοί στόχοι του έργου**

2.3.1 Ανίχνευση στόχων UAS: Ανάπτυξη υποσυστήματος ανίχνευσης στόχων το οποίο θα δύναται να συνδυάζει RADAR υψηλής ευκρίνειας, οπτικούς / θερμικούς (EO/IR) και ακουστικούς αισθητήρες, και θα εφαρμόζει τεχνολογίες «σύντηξης δεδομένων» (Data Fusion) για την ακριβή και έγκαιρη ανίχνευση των UAS όλων των κατηγοριών (CLASS I, II, III) σε μακρινές αποστάσεις. Ενδεικτικά αναφέρεται επιθυμητή εμβέλεια εντοπισμού των UAS CLASS II μεγαλύτερη των 50 Km.

2.3.2 Αναγνώριση και ταξινόμηση στόχων: Ανάπτυξη αλγορίθμων τεχνητής νοημοσύνης και μηχανικής μάθησης (ΑΙ / ML) για την αυτόματη διάκριση φίλιων και εχθρικών UAS,σε πραγματικό χρόνο, εξασφαλίζοντας τη μείωση των ψευδών συναγερμών (false alarms).

2.3.3 Παρεμβολή επικοινωνιών: Ανάπτυξη υποσυστήματος JAMMER κατευθυντικής παρεμβολής των επικοινωνιών εχθρικών UAS [στις περιοχές συχνοτήτων HF, V/UHF, S band (κατά ΙΕΕΕ)]. Η κατευθυντικότητα των παρεμβολών καθώς και η εφαρμογή ευφυών τεχνικών λύσεων (π.χ. καθορισμός Restricted Frequency List), θα διασφαλίζει την αποφυγή της παρεμβολής ή παρενόχλησης φίλιων δικτύων επικοινωνιών και συστημάτων RADAR.

2.3.4 Παρεμβολή / Παραπλάνηση συστημάτων ραδιοπλοήγησης GNSS: Ανάπτυξη υποσυστήματος παρεμβολής συστημάτων GNSS με δυνατότητες εκτέλεσης παρεμβολής θορύβου και spoofing.

2.3.5 Εξουδετέρωση / καταστροφή στόχων UAS: Ανάπτυξη υποσυστήματος καταστροφής του εχθρικού UAS με μεθόδους «Hard Kill» (πχ. πυροβόλο, Directive Energy Weapon, Laser Gun) κατόπιν αυτόματης υπόδειξης των απαραίτητων στοιχείων του στόχου (απόσταση, διόπτευση, ύψος, διάνυσμα ταχύτητας) από το υποσύστημα ανίχνευσης του στόχου (ως παραγρ. 2.3.1).

2.3.6 Ευελιξία και φορητότητα: To Σύστημα C-UAS (το οποίο θα περιλαμβάνει τα υποσυστήματα των παραγρ. 2.3.1 έως 2.3.5) θα δύναται να είναι εγκατεστημένο σε σταθερές ή κινητές πλατφόρμες, με μικρό χρόνο ανάπτυξης - αναδίπλωσης (μικρότερο της 1 ώρας) και αυτονομία λειτουργίας τουλάχιστον 72 ωρών. Ιδίως για τα υποσυστήματα των παραγρ. 2.3.3 έως 2.3.5, η δυνατότητα εγκατάστασης σε κινητή ή μεταφερόμενη πλατφόρμα για ταχεία ανάπτυξη, αναδίπλωση και μετακίνηση όποτε απαιτείται, θεωρείται κρίσιμη για την επιβιωσιμότητά τους.

2.3.7 Διαλειτουργικότητα: Εξασφάλιση πλήρους συμβατότητας και διαλειτουργικότητας με υφιστάμενα με υφιστάμενα ή μελλοντικά συστήματα C4I και Κέντρα Διοίκησης & Ελέγχου των ΕΔ, μέσω της υποστήριξης ανοικτών πρωτοκόλλων επικοινωνίας (APIs).

**2.4 Ενδεικτικά Σενάρια Χρήσης (Use Cases)**

2.4.1 Προστασία Περιμέτρου Αεροδρομίων, Μονάδων και Προκεχωρημένων Βάσεων,

2.4.2 Προστασία Κρίσιμων Υποδομών (πχ. ενεργειακών εγκαταστάσεων).

2.4.3 Προστασία οπλικού συστήματος υψηλής επιχειρησιακής αξίας (π.χ. σύστημα Α/Α άμυνας).

2.4.4 Προστασία Περιοχών Εκδηλώσεων Υψηλού Επιπέδου (πχ. σύνοδος κορυφής, επίσκεψη αρχηγού κράτους, κ.α.).

**Άρθρο 3 : Πληροφορίες για τα στάδια της Διαβούλευσης**

* 1. Προκειμένου η ΕΛΚΑΚ Α.Ε. να ορίσει τα βέλτιστα μέσα που θα μπορούσαν να ικανοποιήσουν τις ανάγκες της ή να εκτιμήσει τι δύναται να προσφέρει η αγορά από την άποψη τεχνικών, χρηματοδοτικών ή νομικών λύσεων, η διαδικασία της διαβούλευσης περιλαμβάνει δύο φάσεις:
		1. **Α’ Φάση** **(Υποβολή Αιτήσεων Συμμετοχής στη Διαβούλευση)**
			1. Στη φάση αυτή όλοι οι ενδιαφερόμενοι θα πρέπει να υποβάλλουν αίτηση συμμετοχής σύμφωνα με το άρθρο 6 της παρούσας. Σκοπός της Α΄ Φάσης είναι η προεπιλογή εκείνων των οντοτήτων που πληρούν τις απαιτήσεις του άρθρου 4 βάσει των προσκομιζόμενων αποδεικτικών μέσων που καθορίζονται σε αυτό.
			2. Οι αιτήσεις των ενδιαφερομένων οντοτήτων για συμμετοχή στη διαβούλευση υποβάλλονται έως και την ημερομηνία και ώρα που ορίζεται στο άρθρο 5 της πρόσκλησης, με μήνυμα ηλεκτρονικού ταχυδρομείου στη διεύθυνση: **RnD@elkak.gr**. Στο θέμα του μηνύματος του ηλεκτρονικού ταχυδρομείου που θα αποστέλλεται από τις ενδιαφερόμενες οντότητες, θα αναγράφεται ο αριθμός της πρόσκλησης. και η επωνυμία της οντότητας.
			3. Η ΕΛΚΑΚ Α.Ε. θα εξετάσει τις αιτήσεις συμμετοχής που θα υποβληθούν και θα προσκαλέσει με μήνυμα ηλεκτρονικού ταχυδρομείου, όλες τις συμμετέχουσες οντότητες που πληρούν τις απαιτήσεις του άρθρου 4, να συμμετάσχουν στη Β’ Φάση.

**3.1.2** **Β’ Φάση (Διαβούλευση)**

3.1.2.1 Στάδιο Β.Ι.

3.1.2.1.1 Πρόσκληση συμμετοχής των οντοτήτων στη Διαβούλευση, μέσω μηνύματος ηλεκτρονικού ταχυδρομείου (E-Mail). Οι λεπτομέρειες της διεξαγωγής (χρόνος και τόπος διαβούλευσης, πχ ΛΑΕΔ) θα καθοριστούν στην ως άνω πρόσκληση.

3.1.2.1.2 Εκάστη οντότητα θα πρέπει να αποστείλει**, έως δέκα (10) ημέρες πριν τη διεξαγωγή της διαβούλευσης**, την παρουσίαση που θα πραγματοποιήσει κατά τη διαβούλευση. Η παρουσίαση να περιλαμβάνει προτεινόμενες τεχνολογικές λύσεις που να αφορούν στην υλοποίηση του συνόλου ή μέρους του αντικειμένου του έργου.

3.1.2.1.3 Η ΕΛΚΑΚ Α.Ε. μετά τη λήψη της παρουσίασης, δύναται να επικοινωνήσει με τις οντότητες στο πλαίσιο λήψης τυχόν διευκρινίσεων.

3.1.2.2 Στάδιο Β.ΙΙ.

 3.1.2.2.1 Εκάστη οντότητα θα πρέπει να συμμετάσχει στη διαβούλευση με έως δύο (2) εκπροσώπους της.

3.1.2.2.2 Η διάρκεια της διαβούλευσης εκτιμάται σε μία έως δύο εργάσιμες ημέρες.

3.1.2.2.3 Εκάστη οντότητα θα παρουσιάσει σύντομα (~5 .έως 10 λεπτά) την επιστημονική της προσέγγιση επί του έργου περιλαμβάνοντας ενδεικτικά τα κάτωθι:

α. Προτεινόμενες τεχνολογικές λύσεις.

β. Εναλλακτικές τεχνολογικές προσεγγίσεις.

γ. Προτεινόμενη σειρά δράσεων για την επίτευξη του έργου (action roadmap) με εκτιμώμενο χρονοδιάγραμμα.

δ. Προϋπολογισμός.

3.1.2.2.3 Μετά την ολοκλήρωση εκάστης παρουσίασης θα δίδεται ο απαιτούμενος χρόνος για συζήτηση και σχολιασμό της.

* 1. Το σύνολο των πληροφοριών που θα παρουσιαστούν δεν θα πρέπει να είναι εταιρικά εμπιστευτικές, καθόσον η διαβούλευση έχει αδιαβάθμητο χαρακτήρα. Επιπλέον, οι πληροφορίες που θα παρουσιαστούν θα χρησιμοποιηθούν από την ΕΛΚΑΚ ΑΕ, στο πλαίσιο της εκπόνησης της επακόλουθης πρόσκλησης ενδιαφέροντος.
	2. Επιπρόσθετα, η διαβούλευση αποτελεί μια εξαιρετική ευκαιρία για τις συμμετέχοντες να αλληλεπιδράσουν και να σχηματίσουν επωφελείς συνέργειες, τόσο για το επακόλουθο RFP, όσο και άλλα μελλοντικά (Εθνικά ή Ευρωπαϊκά) προγράμματα ΕΑ.
	3. Ο προγραμματισμός των παρουσιάσεων θα εκπονηθεί και θα γνωστοποιηθεί εγκαίρως με μέριμνα της ΕΛΚΑΚ ΑΕ.

**Άρθρο 4 : Δικαίωμα Συμμετοχής**

4.1 Δικαίωμα συμμετοχής στη διαδικασία έχουν οντότητες (φυσικά ή νομικά πρόσωπα, ή συμπράξεις αυτών, όπως ενώσεις, κοινοπραξίες, ΝΠΙΔ/ΝΠΔΔ κ.λπ.), που είναι φορολογικοί κάτοικοι Ελλάδας σύμφωνα με τα καθοριζόμενα στην παρ. 3 του άρθρου 4 του Ν.4172/13 (Α΄167) ή δραστηριοποιούνται νόμιμα στην Ελλάδα, εκτός εκείνων που εμπίπτουν στην απαγόρευση της παραγράφου 1 του άρθρου 5ια του Κανονισμού (ΕΕ) 833/2014 του Συμβουλίου της ΕΕ, όπως τροποποιήθηκε και ισχύει δυνάμει της περίπτωσης 23 του Κανονισμού (ΕΕ) 576/2022.

4.2 Γίνονται δεκτές αιτήσεις συμμετοχής οντοτήτων που μπορούν να υποβάλουν λύσεις για την ανάπτυξη του συστήματος υποθαλάσσιας επιτήρησης αναφορικά με δυνατότητες / τεχνολογίες που είναι συναφείς με το αντικείμενο συμφώνως του Άρθρου 2 της παρούσας πρόσκλησης.

4.3 Οι υποψήφιες οντότητες θα πρέπει να τεκμηριώσουν την τεχνική τους επάρκεια στα παραπάνω τεχνολογικά πεδία με κατάλληλο υποστηρικτικό υλικό (πχ. ISO 9001, πιστοποιητικό ΓΕΜΗ, αποδεικτικό συμμετοχής σε συναφή ερευνητικά προγράμματα κτλ.).

**Άρθρο 5 : Καταληκτική Ημερομηνία Υποβολής των Αιτήσεων Συμμετοχής**

 Ως καταληκτική ημερομηνία υποβολής των αιτήσεων συμμετοχής στη διαδικασία της παρούσας πρόσκλησης, ορίζεται η **Τρίτη 30 Σεπτεμβρίου 2025 και ώρα 03:00 μ.μ** ώρα Ελλάδος.

**Άρθρο 6: Προϋποθέσεις Έγκυρης και Παραδεκτής Συμμετοχής στη Διαδικασία- Τρόπος Υποβολής Αίτησης Συμμετοχής**

6.1 Οι ενδιαφερόμενοι για συμμετοχή στη διαδικασία της παρούσας πρόσκλησης υποβάλλουν τα ακόλουθα:

6.1.1 Αίτηση συμμετοχής. Οι ενδιαφερόμενοι συμπληρώνουν και υπογράφουν τη σχετική αίτηση συμμετοχής υπόδειγμα της οποίας εμφανίζεται στο Παράρτημα «A» της παρούσας, επισημαίνοντας τα στοιχεία εκείνα της αίτησης συμμετοχής τους που έχουν εμπιστευτικό χαρακτήρα, εφόσον ένας ενδιαφερόμενος χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου.

6.1.2 Τα ακόλουθα πιστοποιητικά μέσω των οποίων τεκμαίρεται η τεχνική επάρκεια των ενδιαφερόμενων οντοτήτων στα τεχνολογικά πεδία του άρθρου 4.2:

 6.1.2.1 Νομικά Πρόσωπα: Πιστοποιητικό ΓΕΜΗ ή Πιστοποιητικό ISO 9001:2015.

 6.1.2.2 Φυσικά Πρόσωπα, Ανώτατα Στρατιωτικά Εκπαιδευτικά Ιδρύματα (ΑΣΕΙ) και οντότητες που έχουν συσταθεί ως Νομικά Πρόσωπα Δημοσίου Δικαίου (ΝΠΔΔ) ή Νομικά Πρόσωπα Ιδιωτικού Δικαίου (ΝΠΙΔ), που ασκούν ακαδημαϊκή ή / και ερευνητική δραστηριότητα και τα οποία εποπτεύονται από φορείς του Δημοσίου: Αποδεικτικό συμμετοχής σε συναφή ερευνητικά προγράμματα.

6.1.3 Υπεύθυνη δήλωση, στην οποία θα δηλώνεται ρητά ότι η συμμετέχουσα στη διαβούλευση οντότητα δεν εμπίπτει στην απαγόρευση της παραγράφου 1 του άρθρου 5ια του Κανονισμού (ΕΕ) 833/2014 του Συμβουλίου της ΕΕ, όπως τροποποιήθηκε και ισχύει δυνάμει της περίπτωσης 23 του Κανονισμού (ΕΕ) 576/2022 του Συμβουλίου της ΕΕ.

**Άρθρο 7 : Ματαίωση / Τροποποίηση της διαδικασίας**

7.1 Η ΕΛΚΑΚ Α.Ε. δύναται αποκλειστικά κατά την κρίση της, να ματαιώσει τη διαδικασία της διαβούλευσης σε οποιοδήποτε στάδιο/φάση αυτής.

7.2 Η ΕΛΚΑΚ Α.Ε. δύναται, οποιαδήποτε στιγμή, με ειδοποίηση προς τους Συμμετέχοντες, να παρατείνει ή να αναβάλει την προθεσμία υποβολής των αιτήσεων συμμετοχής κατά την κρίση του.

**Άρθρο 8 : Επιφυλάξεις**

8.1 Η Αναθέτουσα Αρχή δεν αναλαμβάνει καμία δέσμευση παρούσα ή μελλοντική για τις προτάσεις που θα υποβληθούν από τους Συμμετέχοντες στο πλαίσιο της Διαβούλευσης.

8.2 Το οποιοδήποτε κόστος συμμετοχής στην εν λόγω διαδικασία δεν επιβαρύνει την Αναθέτουσα Αρχή αλλά μόνο τους Συμμετέχοντες.

8.3 Η Αναθέτουσα Αρχή διατηρεί το δικαίωμα να χρησιμοποιήσει οποιαδήποτε γνώση που θα προέλθει από τη διαδικασία της Διαβούλευσης, εξ ολοκλήρου ή εν μέρει, για τους δικούς του σκοπούς, χωρίς κανέναν περιορισμό, συμπεριλαμβανομένης τυχόν εκκίνησης οποιασδήποτε διαδικασίας ανάθεσης.

8.4 Οι Συμμετέχοντες δηλώνουν ρητά ότι είναι ενήμεροι ότι:

8.4.1 Η Αναθέτουσα Αρχή μπορεί να μεταφέρει οποιαδήποτε πληροφορία ή δεδομένα που σχετίζονται με την παρούσα πρόσκληση σε οποιοδήποτε φορέα του ΥΠΕΘΑ και των Ενόπλων Δυνάμεων.

8.4.2 Η Αναθέτουσα Αρχή δικαιούται να δημοσιεύσει, στο πλαίσιο τυχόν εκκίνησης οποιασδήποτε διαδικασίας ανάθεσης για υλοποίηση έργου ΕΑ συναφές με το αντικείμενο της διαβούλευσης, προδιαγραφές και/ή χαρακτηριστικά που θα βασίζονται στις γνώσεις και την εμπειρία που θα συγκεντρωθούν από την παρούσα διαδικασία, χωρίς να θεωρηθεί ότι θίγονται τα πνευματικά δικαιώματα του παρόχου των πληροφοριών.

**8.5 Εμπιστευτικότητα και Προστασία Δεδομένων Προσωπικού Χαρακτήρα**

 Οι συμμετέχουσες οντότητες υποχρεούνται να διασφαλίζουν τη συμμόρφωση με τις ισχύουσες διατάξεις περί προστασίας δεδομένων προσωπικού χαρακτήρα και ιδίως με τον Κανονισμό (ΕΕ) 2016/679 (Γενικός Κανονισμός για την Προστασία Δεδομένων – ΓΚΠΔ), κατά τη διαβίβαση στοιχείων προς την Αναθέτουσα Αρχή. Η ΕΛΚΑΚ Α.Ε. δεσμεύεται να χρησιμοποιήσει τα εν λόγω δεδομένα αποκλειστικά για τους σκοπούς της παρούσας Διαβούλευσης και τυχόν επόμενης διαδικασίας ανάθεσης, με την επιφύλαξη των διατάξεων της εθνικής και ενωσιακής νομοθεσίας.

 **8.6 Μη Αποκλειστικότητα και Δικαιώματα Συμμετοχής**

Η συμμετοχή στην παρούσα Διαβούλευση δεν παρέχει στις συμμετέχουσες οντότητες κανενός είδους προνομιακή μεταχείριση ή αποκλειστικό δικαίωμα συμμετοχής σε οιαδήποτε επόμενη διαδικασία ανάθεσης σχετικής με το αντικείμενο της Διαβούλευσης. Η Αναθέτουσα Αρχή επιφυλάσσεται του δικαιώματος να καθορίσει ελευθέρως τους όρους και τις προϋποθέσεις της σχετικής διαδικασίας, σύμφωνα με την κείμενη νομοθεσία περί συμβάσεων Ε & Α.

**ΠΑΡΑΡΤΗΜΑ A**

 **ΥΠΟΔΕΙΓΜΑ ΑΙΤΗΣΗΣ ΣΥΜΜΕΤΟΧΗΣ**

Προς

ΕΛΚΑΚ Α.Ε.

Διεύθυνση Αμυντικής Έρευνας

Ανάπτυξης & Καινοτομίας

Αγαπητοί κύριοι / Αγαπητές κυρίες

**[Σε περίπτωση νομικού προσώπου, θα πρέπει να δηλωθούν τα ακόλουθα στην Επιστολή Εκδήλωσης Ενδιαφέροντος:]**

*1.**Ο κάτωθι υπογράφων …………………………… (πλήρες όνομα), ενεργώντας υπό την ιδιότητα του νόμιμου εκπροσώπου του νομικού προσώπου με την επωνυμία ………………………….. (πλήρης εμπορική επωνυμία), που έχει την καταστατική του έδρα στην …………………………….. (διεύθυνση, χώρα) δηλώνω ότι το ως άνω νομικό πρόσωπο («ο Υποψήφιος») ενδιαφέρεται να συμμετάσχει στην διαδικασία της διαβούλευσης με αντικείμενο* **«Ανάπτυξη Επίγειου Ολοκληρωμένου Συστήματος Αντιμετώπισης ΜΕΑ (Counter UAS)»**  *και υποβάλλει με το παρόν Αίτηση Συμμετοχής, σύμφωνα με τους όρους της σχετικής* ***Πρόσκλησης Διαβούλευσης υπ’αριθμ. 05/25.***

*2. Στοιχεία Επικοινωνίας*

*Ταχυδρομική Διεύθυνση:……………..*

*E-Mail:……………………*

*Αρμόδια Διεύθυνση/Υπηρεσία/Τμήμα:…………….*

**[Σε περίπτωση φυσικού προσώπου, θα πρέπει να δηλωθούν τα ακόλουθα στην Επιστολή Εκδήλωσης Ενδιαφέροντος:]**

*1. Ο/Η κάτωθι υπογράφων/-ουσα …………….. (όνομα και επώνυμο), του …………….. (πλήρες όνομα πατέρα) και της …………….. (πλήρες όνομα μητέρας), κάτοχος ……………(ταυτότητας ή διαβατηρίου), με αριθμό …………….., που εκδόθηκε από …………….. (η εκδούσα Αρχή), στις …………….. (ημερομηνία έκδοσης του διαβατηρίου ή της ταυτότητας), γεννημένος στην …………….. (τόπος γέννησης, πόλη και χώρα) στις …………….. (ημερομηνία γέννησης), κάτοικος………………………………………………………………………………………..(χώρα - πόλη - οδός – ταχυδρομικός κώδικας),*

*δηλώνω ότι ενδιαφέρομαι να συμμετάσχω στην διαδικασία της διαβούλευσης με αντικείμενο* **«Ανάπτυξη Επίγειου Ολοκληρωμένου Συστήματος Αντιμετώπισης ΜΕΑ (Counter UAS)»** *και υποβάλλει με το παρόν Αίτηση Συμμετοχής, σύμφωνα με τους όρους της σχετικής* ***Πρόσκλησης Διαβούλευσης υπ’αριθμ. 05/25.***

*2. Στοιχεία Επικοινωνίας*

*Ταχυδρομική Διεύθυνση:……………..*

*E-Mail:……………………*

*Αρμόδια Διεύθυνση/Υπηρεσία/Τμήμα:…………….*

**[Εφόσον πρόκειται για Ένωση Φορέων / Κοινοπραξίας, θα πρέπει να δηλώνονται τα εξής στην Επιστολή Εκδήλωσης Ενδιαφέροντος:]**

*Ο κάτωθι υπογράφων …………………………… (πλήρες όνομα), ενεργώντας υπό την ιδιότητά μου ως κοινού εκπροσώπου, δεόντως εξουσιοδοτημένου προς τούτο, των νομικών προσώπων που αναφέρονται κατωτέρω, δηλώνω ότι τα προαναφερθέντα νομικά πρόσωπα ενδιαφέρονται να συμμετάσχουν από κοινού στη διαδικασία της διαβούλευσης με αντικείμενο* **«Ανάπτυξη Επίγειου Ολοκληρωμένου Συστήματος Αντιμετώπισης ΜΕΑ (Counter UAS)»** *και υποβάλλει με το παρόν Αίτηση Συμμετοχής, σύμφωνα με τους όρους της σχετικής* ***Πρόσκλησης Διαβούλευσης υπ’αριθμ. 05/25.***

*Τα κάτωθι αναφερόμενα πρόσωπα έχουν συστήσει μια ένωση προσώπων ως ακολούθως:*

*Μέλη της ένωσης προσώπων / κοινοπραξίας:*

*α)…………………………. (εμπορική επωνυμία) με καταστατική έδρα………………………………………………….. (χώρα, πόλη, οδός, ταχυδρομικός κώδικας), η οποία κατέχει το …………………….% (μερίδα συμμετοχής στην Ένωση Προσώπων/ κοινοπραξία).*

*β) ……………………….. (εμπορική επωνυμία) με καταστατική έδρα……………………………………………………. (χώρα, πόλη, οδός, ταχυδρομικός κώδικας), η οποία κατέχει το …………………….% (μερίδα συμμετοχής στην Ένωση Προσώπων / Κοινοπραξία).*

*γ)………………………………………..*

*Σύνολο: 100%*

*2. Στοιχεία Επικοινωνίας*

*Ταχυδρομική Διεύθυνση:……………..*

*E-Mail:……………………*

*Αρμόδια Διεύθυνση/Υπηρεσία/Τμήμα:…………….*

*Τόπος,*

*Ημερομηνία*

*ΥΠΟΓΡΑΦΗ/ΕΣ*